**ZAPISNIK**

1. sjednice Stručnog vijeća Državnog arhiva u Bjelovaru,

održane 5. 7. 2023. u 8:30 sati na Trgu Eugena Kvaternika 6

**Na Stručnom vijeću prisustvovali su:**

RavnateljicaMartina Krivić Lekić, mag. hist. et ethnoI, arhivist

Voditeljica Odjela za gradivo izvan Arhiva Petra Špoljarić, mag. oecc, arhivist

Voditeljica Odjela za sređivanje i obradu gradiva Tatjana Ružić, dipl. bohemist i rusist, viši arhivist

Voditelj Dokumentacijsko-informacijskog odjela Senad Ađulović, prof. obrane i zaštite, arhivski savjetnik i Hrvoje Fürstein, mag. hist., arhivist

Odsutna: voditeljica Specijalne knjižnice Državnog arhiva u Bjelovaru Sunčica Markanović

**Dnevni red**

1. Izvještaj o radu za prvu polovicu 2023. godine
2. Plan rada za 2024. godinu – prijedlog po odjelima – voditelji svih odjela
3. Programska djelatnost u 2024. godini – prijedlozi programa – svi
4. Razno
5. Svi Odjeli sastavili su svoje polugodišnje izvještaje o radu za 2023. i izvijestili sljedeće:

* Voditeljica Specijalne knjižnice Arhiva nije bila na sastanku stoga nas je njen izvještaju kratko pročitala ravnateljica. Podaci iz izvještaja potvrđuju da je većina planiranih poslova knjižnice ostvarena osim broja katalogiziranih novih naslova što je opravdano povećanjem broja ostalih poslova koji nisu bili planirani. Polugodišnji izvještaj o radu knjižnice nalazi se u prilogu ovog zapisnika.
* Ravnateljica je izvijestila kako svi poslovi Općeg odjel idu prema planu. Posebni programi biti će izvršeni u drugom dijelu godine jer je vrijeme bilo kišovito te nije bilo moguće zamijeniti prozore, a za nabavu opreme za zaštitu gradiva u arhivu (omoti, mape kutije) voditelji trebaju javiti potrebe svojih odjela ravnateljici. Pokrenuta je suradnja s Narodnom knjižnicom Petar Preradović i Muzejom grada Bjelovara pod nazivom Kulturni četverokut. U okvirima četverokuta će se održavati programi kojima je tema vezana za grad Bjelovar. Napravljen je video povodom Noći knjige i postavljen na novootvoreni Youtube kanal. Početak provedbe javne nabave očekuje se do kraja srpnja 2023. zbog kašnjenja ispravaka dokumentacije i troškovnika koje je potrebno uskladiti s pravilima javne nabave i prema uputama Ministarstva kulture i medija. Međunarodni dan arhiva je obilježen predstavljanjem knjige Jure Bijelića u Narodnoj knjižnici u Bjelovaru te izložbom u predvorju Arhiva te se ravnateljica zahvaljuje svima koji su sudjelovali u programima na pomoći i sudjelovanju. U okviru projekta UČeka o učiteljima etnografima radi se na priređivanju tekstu Stjepana Augusta za objavu, a održane su radionice za studente etnologije u Babincu gdje su bili smješteni i u edukacijskoj dvorani u Arhivu.
* Odjel za sređivanje i obradu gradiva – voditeljica Odjela kratko nas je izvijestila o radu Odjela u prvoj polovici godine, a u prilogu se nalaze izvještaji s detaljnim podacima o količini do sada obavljenog posla. Poslovi Odjela se obavljaju sukladno planu rada za 2023. godinu i u skladu s psihofizičkim mogućnostima djelatnika koji rade na sređivanju fondova. Plan rada za 2023. će se revidirati ako djelatnici neće moći izvršiti sva planirana sređivanja fondova. Voditeljica Odjela izvijestila je o radu knjigovežnice i restauratorske radionice te napomenula da se redovni poslovi obavljaju sukladno planu rada radionice za 2023. godinu. No, poslova koje radionica treba izvršiti do kraja godine ima još dosta. Polugodišnji izvještaj o radu Odjela zajedno s polugodišnjim izvještajem knjigovežnice i restauratorske radionice koje se nalaze u prilogu ovog zapisnika detaljnije obrazlažu rad Odjela u prvih šest mjeseci.
* Odjel za gradivo izvana arhiva – voditeljica Odjela kratko je izvijestila da su svi redovi poslovi odjela kontinuirano obavljani, osim nadzora što opravdava povećanim brojem ostalih poslova kao što su priprema za promociju rada Arhiva, stručno izlaganje na skupu Grad su ljudi kojemu je naša ustanova bila suorganizator, te obavljanje poslova sređivanja pismohrana na terenu. Na zahtjev stvaratelja obavljeno je nekoliko izvanrednih nadzora na temelju kojih su izdana mišljenja te je pružena pomoć Arhiva u organizaciji rada njihovih pismohrana. U planu Odjela do kraja godine je izvršiti svih 20 planiranih nadzora. Ukoliko se to ne ostvari, dio nadzora će se prebaciti u sljedeću godinu. Polugodišnji izvještaj o radu Odjela nalazi se u prilogu ovog zapisnika.
* Dokumentacijsko-informacijski odjel – voditelj Odjela izvijestio nas je da su svi poslovi odjela kontinuirano obavljani, osim poslova ažuriranja evidencija koje će odjel provesti do kraja godine. Kolega Senad je postavio pitanje vođenja evidencije zahtjeva koji su primljeni telefonskim putem ili putem maila na koje je nije izdano negativno rješenje jer zahtjev nije službeno podnesen, a zapravo se stranke upućuje na drugu ustanovu i/ili činjenicu da arhivsko gradivo nije u našoj ustanovi. Zaključeno je da postoji potreba za vođenje takve vrste evidencije jer se radi o poslovima koji oduzimaju dosta vremena, a voditelj ih obavlja samostalno. Praćenjem zahtjeva koji nisu formalno podneseni, a arhivist je utrošio vrijeme na upućivanje strane dat će nam informaciju koje je podatke potrebno postaviti na našu mrežnu stranicu i/ili društvene mreže kako bi informirali javnost o našem radu.

Kolega Hrvoje Fürstein, zadužen za digitalizaciju gradiva u Arhivu i stavljanje informacijskih paketa na portal E-kultura izvijestio nas je da kontinuirano radi na digitalizaciji. Do sada je digitalizirao dio obavijesnih pomagala i dio zapisnika o preuzimanju, a na testnu platformu E-kulture postavljeno je od ranije digitalizirano gradivo. Za potrebe testne faze projekta E-kultura u planu je do sredine srpnja objaviti još digitaliziranog gradiva. Polugodišnji izvještaj o radu Odjela nalazi se u prilogu ovog zapisnika.

Polugodišnje izvještaje o radu za 2023. godinu voditelji odjela će u papirnatom obliku predati u pisarnicu na urudžbiranje.

1. Voditelji odjela kratko su izvijestili o planovima za sljedeću godinu, a detaljne planove dužni su napismeno dostaviti ravnateljici do 21. 7. kako bi bilo moguće prijaviti Posebne programe Ministarstvu kulture i medija. Voditelji odjela trebaju popuniti tablicu Plan rada arhiva za 2024. godinu podacima o planiranim poslovima, a imajući u vidu poslove e-Kulture i digitalizacije.
2. Programska djelatnost za 2024. godinu – Na Programsku djelatnost će se prijaviti izložba povodom Međunarodnog dana arhiva 2024. godine kao i svake godine, a u planu je i pripremiti minimalno još jednu izložbu kao i predstaviti djelatnost arhiva kroz druge programske djelatnosti.
3. Pod točkom razno ravnateljica je sve prisutne izvijestila o detaljima sastanka ravnatelja, tzv. KRAH, održanog 4. 7. 2023. godine u Zagrebu. Ravnateljica predlaže da se na e-Kulturu postave već digitalizirani sadržaji te da to napravi Hrvoje Fürnstein, a Senad Ađulović mu pomogne u metapodacima gradiva koje je on digitalizirao. Za poslove testiranja nacionalnog arhivskog informacijskog sustava koji trebaju krenuti od listopada predloženo je da se uključe Petra Špoljarić i Hrvoje Fürnstein. Oni će proći edukaciju te će nakon toga educirati kolege u Arhivu i podijeliti poslove testiranja sustava s onima koji su radili na unosu podataka u prethodne sustave, prema mogućnostima i opsegu poslova koje će trebati napraviti. Isto tako potrebno je napomenuti da je jedna od smjernica sastanka ravnatelja bila da se podaci za sumarne inventare rade u excel tablicama kako bi se omogućio jednostavniji unos inventara u novi sustav. Službeni izvještaj sa KRAHa nalazi se u prilogu ovog zapisnika.

Datum izrade zapisnika: 6. 7. 2023.

Zapisničar: Petra Špoljarić

Prilozi:

1. Polugodišnji izvještaj o radu za razdoblje od 1. siječnja do 30. lipnja 2023. Specijalna knjižnica Državnog arhiva u Bjelovaru
2. Polugodišnji izvještaj o radu Odjela za sređivanje i obradu gradiva
3. Polugodišnji izvještaj o radu Odjela za gradivo izvan Arhiva
4. Polugodišnji izvještaj o radu Dokumentacijsko-informacijskog odjela
5. Izvještaj sa KRAH-a